查询到61首诗词
全部宋(61)
[宋]
雅有登山癖。觉老来、尚可跻攀,浪游蹑屐。险怪嶕峣称雁荡,争秀群山第一。更耸出、穹崖千尺。景物深藏长谷里,最上龛,水凿时冲激。硉矹处,钜石。
地生天作谁能识。睹江山如故,恨无一时人物。灵运当年为太守,佳处都曾游历。独不见、此山脚迹。风月直须人管领,怎不移、石壁题岩壁。今且著,老夫笔。
[宋]
莫笑林宗折角巾,雨师坚壁助愁城。
菰蒲乍冷横烟淡,鸥路惊秋立水轻。
暑风快处岩乌巾,去去扁舟远帝城。
过眼溪山含雾重,多情草木逗烟轻。
杖履飘然不整巾。缘何问得梵王城。
淡烟翠湿千螺皱,微日烟消一纸轻。
[宋]
桑柘阴中日日行,只闻犬吠与鸡鸣。
此时身在烟云上,眼界不知如许明。
竹树谁家跨小桥,清溪一逞抱山腰。
不须更倩王摩诘,水墨平铺百尺绡。
[宋]
山有乔峰水有涛,未能容屐岂容舠。
非无仁智斯为乐,少有登临不惮劳。
[宋]
子牟怀魏阙,陈咸思帝城。
他乡岂不美,吾土乐所生。
[宋]
抆泪别妻子,登山望归舟。
舟远望不及,岩溜鸣咿嗄。
[宋]
深凭歌酒送流红,岸帻披襟万顷风。
一斗白鸥苍霭上,数篇黄鸟绿阴中。
[宋]
剩喜向前坡,人情奈怯何。
君今高着步,直与陟赠峨。
田间逢醉尉,人道误谁何。
世路日杲杲,冥行宜见呵。
毋谓支山险,此山能几何。
崎嵌十年梦,知历几蹉跎。
[宋]
与客登山去,山阴路未乾。
就暄分石坐,随处带书看。
[宋]
江阔风烟易晚,山高草木先秋。
独倚阑干尽日,此身与世悠悠。
仕宦此身漫尔,功名已老茫然。
山鸟不须惊客,相亲此复穷年。
西望扬州何处,云中双塔漓岏。
山外云涛断日,夕阳应近长安。
[宋]
双旌明灭转委蛇,行遍秋山意若何。
暗谷路穷平野阔,回峦石断乱泉多。
[宋]
竹舆来访小梅山,山在空濛紫翠间。
岚雾满林朝漠漠,溪声和雨夜潺潺。
[宋]
碧云缥缈月琳琅,更著岩花当户香。
多少风光人不到,主人今夜此山堂。
树远通鹦响,花晴带雨痕。
登山偶回首,隔水见前村。
[宋]